Smernica Komisie 2000/82/ES
z 20. decembra 2000,
ktorou sa menia a dopĺňajú prílohy k smerniciam Rady 76/895/EHS, 86/362/EHS, 86/363/EHS a 90/642/EHS o určovaní maximálnej koncentrácie rezíduí pesticídov vo vnútri a na povrchu ovocia a zeleniny, obilnín, potravín živočíšneho pôvodu a určitých výrobkov rastlinného pôvodu, vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 76/895/EHS z 23. novembra 1976, týkajúcu sa určovania maximálnej koncentrácie rezíduí pesticídov vo vnútri a na povrchu ovocia a zeleniny [1], naposledy zmenenú a doplnenú smernicou Komisie 2000/57/ES [2], najmä na jej článok 5,
so zreteľom na smernicu Rady 86/362/EHS z 24. júla 1986 o určovaní maximálnej úrovne rezíduí pesticídov vo vnútri a na povrchu obilnín [3], naposledy zmenenú a doplnenú smernicou Komisie 2000/81/ES [4], najmä na jej článok 10,
so zreteľom na smernicu Rady 86/363/EHS z 24.júla 1986 o určovaní maximálnej koncentrácie rezíduí pesticídov vo vnútri a na povrchu potravín živočíšneho pôvodu [5], naposledy zmenenú a doplnenú smernicou 2000/81/ES, najmä na jej článok 10,
so zreteľom na smernicu Rady 90/642/EHS z 27. novembra 1990 o určovaní maximálnej koncentrácie rezíduí pesticídov vo vnútri a na povrchu výrobkov rastlinného pôvodu, vrátane ovocia a zeleniny [6] naposledy zmenenú a doplnenú smernicou 2000/81/ES, najmä na jej článok 7,
Keďže:
(1) U obilnín a výrobkov rastlinného pôvodu, vrátane ovocia a zeleniny, by koncentrácia rezíduí mala odrážať použitie minimálneho množstva pesticídov, ktoré je potrebné na účinnú ochranu rastlín a ktoré sa použilo takým spôsobom, že množstvo rezídua je čo najmenšie a toxikologicky prijateľné, najmä so zreteľom na ochranu životného prostredia a pokiaľ ide o odhadovaný príjem v potrave spotrebiteľa. U potravín živočíšneho pôvodu by koncentrácia rezíduí mala odrážať spotrebu obilnín a výrobkov rastlinného pôvodu, ktoré sa ošetrili pesticídmi, zvieratami, prípadne aj priame dôsledky použitia veterinárnych liečiv.
(2) Maximálna koncentrácia rezíduí pesticídov by sa mala neustále skúmať a meniť, aby sa zohľadnili nové informácie a údaje. Maximálna koncentrácia rezíduí (MKR) by sa mala určiť ako nižšia analyticky stanovená hodnota tam, kde povolené použitie prípravkov na ochranu rastlín nemá za následok zistiteľnú koncentráciu rezídua pesticídov vo vnútri alebo na povrchu potravinárskeho výrobku, alebo tam, kde povolené použitie neexistuje, alebo tam, kde spôsob použitia, ktorý členské štáty povolili, nebol zdokumentovaný potrebnými údajmi, alebo tam, kde použitie v tretích krajinách, čo malo za následok zistenie prítomnosti rezíduí vo vnútri alebo na povrchu potravinárskych výrobkov, ktoré možno uvádzať do obehu na trhu spoločenstva, nebolo zdokumentované takýmito potrebnými údajmi.
(3) Komisia prijala rozhodnutia, aby sa účinné látky nezaradili do prílohy I k smernici Rady 91/414/EHS z 15.júla 1991 o uvádzaní na trh prípravkov na ochranu rastlín [7], naposledy zmenenej a doplnenej smernicou Komisie 2000/80 ES [8], v prípade azinfosetylu (rozhodnutie Komisie 95/276/ES [9]), profámu (rozhodnutie Komisie 96/586/ES [10]), dinoterbu (rozhodnutie Komisie 98/269/ES [11]), DNOC (rozhodnutie Komisie 1999/164/ES [12]), pyrazofu (rozhodnutie Komisie 2000/233/ES [13]), monolinurónu (rozhodnutie Komisie 2000/234/ES [14]) a chlozolinanu (rozhodnutie Komisie 2000/626/ES [15]) a teknazénu (rozhodnutie Komisie 2000/725/ES [16]). Týmito rozhodnutiami sa ustanovilo, že prípravky na ochranu rastlín, ktoré obsahujú tieto účinné látky, sa viac nesmú v spoločenstve používať. Z toho dôvodu je potrebné, aby sa všetky rezíduá pesticídov, ktoré vznikajú v dôsledku použitia týchto prípravkov na ochranu rastlín, zaradili do príloh ku smerniciam 86/362/EHS, 86/363/EHS a 90/642/EHS, čo umožní vykonávať riadny dohľad a kontrolu ich používania a ochranu spotrebiteľa. V záujme toho, aby sa naplnili oprávnené očakávania, pokiaľ ide o použitie existujúcich zásob pesticídov, v rozhodnutiach Komisie o nezaradení do príloh sa určila lehota na vyradenie z používania a je vhodné, že MKR vychádzajúca z predpokladu, že dotknutá látka sa v spoločenstve nesmie používať, sa začne uplatňovať až po uplynutí lehoty na vyradenie dotknutej látky z používania.
(4) Maximálna koncentrácia rezíduí sa určila pre azinfosetyl u niektorých komodít uvedených v prílohe II k smernici 76/895/EHS, naposledy zmenenej a doplnenej smernicou Komisie 82/528/EHS [17], členským štátom sa však povolilo, aby zaviedli vyššie MKR.V záujme zosúladenia maximálnej koncentrácie rezíduí pesticídov, konkrétne azinfosetylu, vo vnútri a na povrchu ovocia a zeleniny na úrovni spoločenstva, je potrebné, aby sa tieto MKR namiesto toho zapracovali do smernice 90/642/EHS. V nadväznosti na to, po zrušení platnosti povolení na úrovni spoločenstva, by sa mali pozmeniť.
(5) Maximálna koncentrácia rezíduí pesticídov a koncentrácia, ktorá sa odporúča v Potravinovom kódexe, by sa mala určiť a vyhodnotiť podobným spôsobom. V kódexe sa neuvádza žiadna maximálna koncentrácia rezíduí pre azinfosetyl, dinoterb, DNOC, monolinurón, profám a chlozolinan. V kódexe sa uvádza viacero maximálnych koncentrácií rezíduí pre pyrazofos a teknazén, pričom uvedené látky sa vzali do úvahy pri určovaní maximálnej koncentrácie rezíduí v tejto smernici. Spoločenstvo informovalo o návrhu smernice Komisie Svetovú obchodnú organizáciu a pripomienky, ktoré obdržalo, sa zohľadnili pri konečnom sformulovaní smernice. Možnosť určiť maximálnu prípustnú koncentráciu pre kombinácie určitého pesticídu/plodiny pri dovoze Európske spoločenstvo preskúma na základe predloženia vyhovujúcich údajov a vyhovujúceho zhodnotenia príjmu konzumentom v potrave [18].
(6) Opatrenia, ktoré sa ustanovujú v tejto smernici, sú v súlade so stanoviskom Stáleho výboru pre zdravie rastlín,
PRIJALA TÚTO SMERNICU:
Článok 1
V prílohe II k smernici 76/895/EHS sa vypúšťajú položky týkajúce sa azinfosetylu.
Článok 2
Do tabuľky v časti A prílohy II k smernici 86/362/EHS sa vkladajú položky pre tieto rezíduá pesticídov:
Rezíduá pesticídov | Maximálna koncentrácia (mg/kg) |
Azinfosetyl | 0,05 |
Chlozolinan | 0,05 |
Dinoterb | 0,05 |
DNOC | 0,05 |
Monolinuron | 0,05 |
Profam | 0,05 |
Pyrazofos | 0,05 |
Teknazen | 0,05 |
Článok 3
Príloha II k smernici 86/363/EHS sa mení a dopĺňa takto:
1. Do tabuľky v časti A sa vkladajú položky pre rezíduá týchto pesticídov:
Rezídua pesticídov | Maximálna koncentrácia (mg/kg) |
v tuku obsiahnutom v mäse, mäsových polotovaroch, vnútornostiach a živočíšnych tukoch uvedených v prílohe I pod položkami KN č. 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 (1) (4) | v surovom kravskom mlieku a v plnotučnom kravskom mlieku uvedenom v prílohe I pod položkami KN č 0401; pre ostatné potraviny č. 0401, 0402, 040500, 0406 podľa (2) (4) | v čerstvých vajciach, pokiaľ ide o vtáčie vajcia a žĺtky uvedené v prílohe I pod položkami KN č. 040700 a 0408 (3) (4) |
Azinfosetyl | 0,05 | 0,05 | 0,05 |
Pyrazofos | 0,02 | 0,02 | 0,1 |
Teknazen | 0,05 | 0,05 | 0,05 |
2. Do tabuľky v časti B sa vkladajú položky pre rezíduá týchto pesticídov:
Rezíduá pesticídov | Maximálna koncentrácia |
v tuku obsiahnutom v mäse, mäsových polotovaroch, vnútornostiach a živočíšnych tukoch uvedených v prílohe I pod položkami KN č. 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 | v mlieku a v mliečnych výrobkoch uvedených v prílohe I pod položkami KN č. 0401, 0402, 040500 a 0406 | v čerstvých vajciach, pokiaľ ide o vtáčie vajcia a žĺtky uvedené v prílohe I pod položkami KN č. 040700 a 0408 |
Dinoterb | 0,05 | 0,05 | 0,05 |
DNOC | 0,05 | 0,05 | 0,05 |
Profam | 0,05 | 0,05 | 0,05 |
Monolinuron | 0,05 | 0,05 | 0,05 |
Článok 4
Do tabuľky v prílohe II k smernici 90/642/EHS sa vkladajú položky pre rezíduá pesticídov uvedené v prílohe k tejto smernici.
Článok 5
1. Táto smernica nadobúda účinnosť v 20. deň odo dňa jej uverejnenia.
2. Členské štáty prijímajú a uverejňujú zákonné, právne alebo správne predpisy a opatrenia na zosúladenie s touto smernicou do 1. júla 2001. Bezodkladne to oznamujú Komisii.
3. Tieto opatrenia začnú uplatňovať od 1.júla 2001 pre azinfosetyl, profám a dinoterb.
4. Tieto opatrenia začnú uplatňovať od 1.júla 2002 pre DNOC, pyrazofos a monolinuron.
5. Tieto opatrenia začnú uplatňovať od 1. januára 2003 pre chlozolinan a teknazen.
6. Pri ich prijímaní členskými štátmi tieto opatrenia obsahujú odkaz na túto smernicu alebo sa k nim prikladá v čase ich úradného uverejnenia. Členské štáty určujú spôsob, akým sa tento odkaz vykoná.
Článok 6
Táto smernica je adresovaná členským štátom.
V Bruseli 20. decembra 2000